**CRNA GORA**

**OPŠTINA NIKŠIĆ**

**Sekretarijat za finansije, razvoj i preduzetništvo**

Broj: 06-320-37

Nikšić, 18.05.2023. godine

Na osnovu člana 7 Odluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u Opštini Nikšić („Službeni list CG - opštinski propisi”, broj: 30/22, 23/23), Sekretarijat za finansije, razvoj i preduzetništvo raspisuje

**JAVNI POZIV**

**ZA**

**RASPODJELU SREDSTAVA ZA SUBVENCIONIRANJE PREMIJA OSIGURANJA U STOČARSKOJ PROIZVODNJI U 2023. GODINI**

**I** Pozivaju se poljoprivredni proizvođači sa prebivalištem, odnosno sjedištem na teritoriji Opštine Nikšić, koji su registrovani u skladu sa zakonom koji uređuje oblast poljoprivrede i ruralnog razvoja, imaju prebivalište na teritoriji opštine Nikšić, upisani su u Registar poljoprivrednih gazdinstava kod nadležnog ministarstva za gazdinstva koja se nalaze na teritoriji opštine Nikšić i koji su zaključili ugovor o osiguranju stoke za odnosnu godinu sa nekom od osiguravajućih kuća, najkasnije do dana raspisivanja ovog javnog poziva, da dostave svoje prijave na Konkurs za raspodjelu sredstava iz budžeta opštine Nikšić za subvencioniranje premija osiguranja u stočarskoj proizvodnji.

**II** Podrška se daje radi stimulisanja osiguranja, kako bi se obezbijedilo smanjenje dugoročno negativnih posljedica šteta prouzrokovanih vanrednim događajima kao i smanjenje troškova poljoprivrednim proizvođačima po osnovu osiguranja stočnog fonda**.**

**III** Iznos dodijeljenih sredstava za subvencioniranje premija osiguranja je 10-30 % premije osiguranja po zaključenom ugovoru, što zavisi od broja prijavljenih poljoprivrednih proizvođača i iznosa opredijeljenih sredstava.

**IV** Poljoprivrednom proizvođaču koji osigurava stoku mogu se dodijeliti sredstva**,** po jednom gazdinstvu, za najviše 50 grla goveda, 200 grla sitne stoke (ovce i koze) i 20 grla svinja.

**V** Rok za dostavljanje prijava na poziv za raspodjelu sredstava otvoren je 30 dana od dana njegovog objavljivanja na web sajtu opštine Nikšić i putem lokalnog javnog emitera.

**VI**  Prijava na poziv podnosi se Opštini Nikšić, Sekretarijatu za finansije i preduzetništvo, u zapečaćenoj koverti sa naznakom: ''Prijava na poziv za dodjelu sredstava opredijeljenih za subvencioniranje premija osiguranja u stočarskoj proizvodnji u opštini Nikšić-ne otvaraj'', i predaje se na pisarnici (arhivi) Opštine Nikšić, ul.Njegoševa br.18.

Uz prijavu je potrebno priložiti dokaze o ispunjenosti uslova iz čl I ovog javnog poziva**.**

 **S E K R E T A R**

 **Zoran Šoškić, dipl.ecc**